JMT บวก 3% “ออลไทม์ไฮ” หลังลูกหุ้น 240.96 ล้านหุ้น เข้าเทรดวันแรก โบรกฯประสานเสียงซื้อ
JMT บวก 3% “ออลไทม์ไฮ” หลังลูกหุ้น 240.96 ล้านหุ้น เข้าเทรดวันแรก-โบรกฯประสานเสียงซื้อ มองการปรับโครงสร้างการเงินแกร่งขึ้น พร้อมรับการเติบโตก้าวกระโดด
JMT บวก 3% “ออลไทม์ไฮ” หลังลูกหุ้น 240.96 ล้านหุ้น เข้าเทรดวันแรก-โบรกฯประสานเสียงซื้อ มองการปรับโครงสร้างการเงินแกร่ง  พร้อมรับการเติบโตก้าวกระโดด
30 ธ.ค. 2564

ผู้สื่อข่าวรายงานว่า  วันนี้(30ธ.ค.64) ราคาหุ้นบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน)  หรือ JMT ณ เวลา 11:47 น. อยู่ที่ระดับ 69.25 บาท บวก 1.75 บาท หรือ 2.59% ด้วยมูลค่าซื้อขาย 555.44 ล้านบาท ราคาหุ้นสูงสุดตั้งแต่เข้าตลาดเมื่อวันที่ 27 พ.ย.2555

ด้านตลาดหลักทรัพย์แห่งประเทศไทย (ตลท.) รับหุ้นเพิ่มทุน JMT จำนวน 240,963,856 หุ้น โดยหุ้นเพิ่มทุนเกิดจากการจัดสรรให้ผู้ถือหุ้นเดิม ในอัตรา 4.67435 หุ้นเดิม : 1 หุ้นใหม่ ราคาจองซื้อ 41.50 บาท/หุ้น) โดยให้เริ่มซื้อขายในวันที่ 30 ธ.ค. 2564
สำหรับบล.โนมูระ พัฒนสิน ระบุในบทวิเคราะห์ฯ ให้ JMT เป็นหุ้นตัวหนึ่งในกลุ่ม Top Picks มองการปรับโครงสร้างการเงินแข็งแรงขึ้น พร้อมรับการเติบโตก้าวกระโดด
ส่วน บล.เมย์แบงก์ (ประเทศไทย) ระบุ JMT เป็นหุ้นตัวหนึ่งในกลุ่ม Growth Stock
ด้าน บจ.วายแอลจี บูลเลี่ยนฯ มีมุมมอง JMT ดำเนินธุรกิจบริการติดตามเร่งรัดหนี้, บริหารหนี้ด้อยคุณภาพ, ให้บริการสินเชื่อเช่าซื้อรถยนต์ โดยเป็นการ spin off มาจาก JMART
ทั้งนี้ JMT ได้ประโยชน์จาก แนวโน้มลูกค้าของสถาบันการเงินมีแนวโน้มถูกจัดหนี้ ตกชั้นมากขึ้น โดยในไตรมาส 1/65 ทางสถาบันการเงินจะการคัดเลือกหนี้เสียออกมาจากพอร์ตและจะมีการขายหนี้ออกมาในช่วงไตรมาส 2/65 เพิ่มโอกาสให้ JMT ซื้อหนี้เสียมาบริหารจัดการเพิ่มขึ้น หนุนแนวโน้มกำไรปี 2565 เติบโตมากกว่า 30% จากปี 2564 ซึ่งคาดเติบโต 30%
JMT เตรียมงบซื้อหนี้เสียในปี 2565 วงเงิน 10,000-15,000 ล้านบาท จากปี 2564 ใช้วงเงินไปประมาณ 7,000 ล้านบาท นอกจากนี้ JMT จับมือธนาคารกสิกรไทย จัดตั้งบริษัทร่วมทุนเพื่อประกอบธุรกิจร่วมกัน เพื่อดำเนินธุรกิจให้บริการงานติดตามหนี้ และ ธุรกิจบริหารสินทรัพย์ด้อยคุณภาพ คาดจะจัดตั้งได้ภายในไตรมาส 1/65 เพื่อเพิ่มโอกาสให้ธุรกิจ
ดังนั้น ราคาหุ้น JMT มีแนวโน้มเคลื่อนไหวในทิศทางขาขึ้น หากราคาหุ้น JMT สามารถเคลื่อนไหวเหนือแนวรับบริเวณ 65.25-63.50 บาท ระยะสั้นมีโอกาสแกว่งตัวขึ้นได้ต่อจึงแนะนำเข้าซื้อโดยตั้งจุดตัดขาดทุนหากราคาหลุด 63.50 บาท ทั้งนี้ หากราคาหุ้น JMT ไม่หลุดแนวรับดังกล่าว มีโอกาสปรับตัวขึ้นโดยประเมินแนวต้านในโซน 68.75 บาท หากไม่สามารถผ่านได้แนะนำทยอยปิดสถานะซื้อเพื่อทำกำไร แต่หากผ่านแนวต้านแรกได้ สามารถชะลอการปิดสถานะซื้อไปที่โซนแนวต้านถัดไป 70.00 บาท